URTEAN ZEHARREKO XVIII. DOMEKEA - B 

SARRERAKO OHARKIZUNA 

Senideok, Eukaristia ospatzera goaz. "Egizue hau neure oroigarri", esan euskun Jesusek; 
eta, domekero lez, gaur ere Jesusen agindua bete nahi dogu. 

Mezetara "etorteak", edo mezea "entzuteak" bakarrik ez gaitue asko aberastuko. Meza 
santuan parte hartu behar dogu: Jaunari entzun eta erantzun egin behar deutsagu; Berak es- 
keintzen deuskuzan dohaiak esker onez hartu; Salbamen misterioa ospatu eta gure arteko 
anaitasuna barriztau. 

Asmo honeekin, zutundurik, hasi dagigun otoitzaldi hau: 

"Igandetan elizan. . . " 

DAMU-OTOITZA 

Senideok, sarritan geure gauzakin bakarrik arduratuta bizi gara. Damutu gaitezan Jaun- 
goikoagandik eta lagunurkoagandik urrundu garealako, eta parkamena eskatu dagigun: 

- Jesus Jauna, zure aginduak beteten ez ditugulako. ERRUKI, JAUNA. 

- Jesus Jauna, Zu gure janari izan arren baztartzen zaitugulako. KRISTO, ERRUKI. 

- Jesus Jauna, Zuk agindu deuskuzun lez, behartsuak maitatzen ez ditugulako. ERRUKI, 
JAUNA. 

HITZAREN LITURGIA 

Ex 16, 2-4. 12-15: 

Egiptotik urten ondoren, Israel herria basamortuan zehar doa, gosez hilteko bildurrez. 
Baina, Jaungoikoa ez da ahaztuko Beretzat aukeratutako herriaz, eta "mana" emongo deutso 
janari. 

Erantzun-Salmoa: "Jauna dot Artzain..." 

Ef4, 17. 20-24: 

San Paulok Efesoko kristinau barriei hauxe eskatzen deutse: Jaungoikoaren deiari zuzen 
erantzun deioela, gizon eta emakume barri lez biziz. 

Jn 6, 24-35: 

Ebanjelioan, Bera dala Ogi bizia esango deusku Jesusek; Berak ase leikezala gure gose- 
egarriak. Zutunduta, goratu dagigun Jauna, "Aleluia" abestuz. 

JAINKO HERRIAREN OTOITZA 

Senideok, egin deiogun otoitz zeruko Ogia eskeintzen deuskun Jaungoiko Aitari: 

- Elizea egiten dogun fededun guztion aide: Eukaristian Jaunak emoten deuskun Ogi bizia 
hartzen dogunok, gizon-emakume barri lez bizi gaitezan. ESKATU DEIOGUN JAUNARI. 

- Gose diranen aide, sinisten ez dabenen aide, geisorik eta sufrimentuz josita bizi diranen 
aide: aurkitu dagiela Jaunak eskeintzen dauan poza eta lortu dagiela gugandik laguntasuna. 
ESKATU DEIOGUN JAUNARI. 

- Oporretan dagozanen aide: nor eta zer diran ahaztu barik jokatu dagiela beti; eta opo- 
rraldia pertsona lez eta fededun lez hazteko aukerea izan daitela eurentzat. ESKATU DEIO- 
GUN JAUNARI. 

- Ospakizun honetan alkartuta gagozan guztion aide: fedez beterik hurreratu gaitezala 
beti amaibako bizia emoten deuskun Ogi santua hartzera. ESKATU DEIOGUN JAUNARI. 

Jainko Aita, Zeuk bialdu deuskuzu Jesukristo, gure Ogi bizia. Ikusi gure beharrizanak eta 



emoiguzu zeure laguntza. Jesukristo gure Jaunaren bitartez. Amen. 

AZKEN AGURRA 

Jesusek esan deusku: "Egizue Ian, ez ondatzen dan janariagaitik, betiko bizitzaraino 
irauten dauanagaitik baino". Materialismoan jausi bariak igaro dagigula astea. 
"Eskerrik asko, Jauna. . . " 



